1. **ОП №2 - ТЕХНИЧЕСКИ СПЕЦИФИКАЦИИ И ЗАДАНИЕ ЗА ПРОЕКТИРАНЕ**:
   1. ОП№2 - Проект за “Реконструкция на ул. “Иван Вазов“ от о.т.313 до о.т.338 и на ул. ”Изгрев“ от о.т.148 до о.т.312. и изграждане на водопровод

**І. ОСНОВАНИЕ И ЦЕЛ НА ЗАДАНИЕТО**

1. Настоящето задание е изготвено съгласно чл.13, ал.2 от Наредба №4 за обхвата и съдържанието на инвестиционните проекти, във връзка с необходимостта от реконструкция на водопровод по ул.“Иван Вазов“ с дължина 400 м и по ул.“Изгрев“ с дължина 250 м.л..

**ІІ. ЦЕЛ НА ПРОЕКТА**

1.Целта на проекта, обект на поръчката е да се подобри трайно питейно битовото водоснабдяване в северо-източната част на гр. Пещера в седем жилищни квартала . По цитираните улици има изградени през 1960-1970 год. азбестоцестоциментови водопроводи АЦ Ф100 с дължина 480 м. и АЦ Ф80 с дължина 250 м., чрез който се захранват жилищни сгради в 60 урегулирани поземлени имоти. На тези водопроводи често има аварии и същите не осигуряват необходимите количества вода, налягане и качества на питейна вода за нуждите на живеещите граждани в тези квартали.

**ІІІ. ФАЗА НА ПРОЕКТИРАНЕТО**

Проекта да се разработи еднофазно, във фаза **Технически проект**

**ІV. ОБЕМ И СЪДЪРЖАНИЕ**

1.Обемът и съдържанието на проекта да бъде съгласно Договор за проектиране и при спазване нормативите и законовите изисквания действащи към момента.

2.Проекта да отговарят на изискванията на:

-Закона за устройство на територията

- Наредба №7 за ПНУОВТУЗ

- Наредба №4 за обхвата и съдържанието на инвестиционните проекти.

- Противопожарните строително-технически норми

- Санитарно- хигиенните нормативи.

- Закон за водите /обн.ДВ бр.67 от 1999 год., изм. бр.94 от 2005 год. /

-Норми за проектиране на водоснабдителни системи –утвърдени със Заповед №РД

02-14-171 от 1986 на КТСУ

-Наредба №4 от 2004 год. за условията и реда за присъединяване на потребителите

и ползване на ВиК системи от 2004 год.

-Наредба №2 от 2004 год. за минимални изисквания за здравословни и безопасни

условия на труд при извършване на стр. монтажни работи

3.Техническият проект следва да включва следните проектни части:

* **Част „Вик“**

4. Изисквания на възложителя

- Да се извърши обстойно проучване и заснемане на терена и съществуващите връзки на водопроводните клонове по улици „Иван Вазов„ и ул. „Изгрев“ с местата на захранване при сключената водопроводна схема, на всички връзки с водопроводни клонове на прилежащи улици и да се заснемат отклоненията за всички присъединени потребители, пожарни хидранти, спирателни кранове и др. съоръжения.

- Да се заснемат и покажат всички съществуващи съоръжения и елементи на инженерната инфраструктура /капаци на РШ и СК, подземни кабелни и други кабелни мрежи и съоръжения по улицата и тротоарите/, който ще се пресичат от реконструкцията на водопроводите или ще бъдат в обхвата на строителството /изкопните работи/.

- Новопроектираните водопроводи да се предвидят от полиетиленови тръби висока плътност на челна заварка

- Водопроводната мрежа в този район е „сключена“ . Захранването се извършва от НВ V=1250,00 м.куб. / Чепински вриз/ , кота хранителна тръба – 515,20 м.

Средна кота терен на улици за реконструкция на водопроводна мрежа -450 м.

Напорът в точките на съществуващите водопроводи е Н= до 60 м.

- Водоснабдителната система е ІІІ та категория.

- При определяне необходимото средно денонощно водно количество за цитираните улици да се предвиди и пропускане на необходимо противопожарно водно количество с определен брой противопожарни хидранти, отговарящи на изискванията на Наредба №2 ПСТН .

- Да се изготви план с трасировъчни данни, надлъжни и напречни профили, монтажен план на водопровода

- Проекта да предвиди реконструкция на всички съществуващи СВО и се предвидят нови към имоти, които не са включени към мрежата, или нови за двуфамилни жилищни сгради с Ф50 мм , ПЕВП. На всяко СВО на 0,50 м след бордюра да се предвиди тротоарен СК Ф50 мм с охранителна гарнитура. Дължината на СВО след ТСК да се изпълни до границата на прилежащия имот.

* **Част „Временна организация и безопасност на движението“**
* **Част „ПБЗ“**
* **Част „ПБ“**

**Подробна Количествено стойностна сметка**

- Да се изготвят подробни количествени сметки за част ВиК със следни елементи на ценообразуване /Цени на труд, цени на материали, Цени на машиносмени, допълнителни разходи, доставно-складови разходи, печалба и др. актуални за страната, средни като се ползва Справочника за цените в строителството на Консорциум СЕК от последен брой и имайки предвид региона.

Количествено стойностната сметка да се представи в три екземпляра на хартиен и магнитен носител.

Всяка част от проекта да съдържа следната информация:

* Чертежи, които изясняват предлаганите проектни решение в съответните препоръчителни мащаби;
* Обяснителна записка, поясняваща предлаганите проектни решения и съответствието им с изискванията за безопасна, сигурна, здравословна и достъпна за всички среда;
* Обосновка за избор на строителни материали и технологии;
* Изчисления, обосноваващи проектните решения, които се включват по преценка на проектанта, или когато се изискват със заданието за проектиране.

**V**. **ОСНОВНИ ИЗИСКВАНИЯ КЪМ ПРОЕКТА**

Проекта да бъде представен в 5 екземпляра и 1 (един) на електронен носител в PDF формат на изготвения „технически проект, което се удостоверява с подписването на двустранен приемо-предавателен протокол..

**VІ**. **ИЗХОДНИ ДАННИ ЗА ПРОЕКТИРАНЕ**

1.Задание за проектиране

2.Скица –извадка от действащия ПУП с виза за проектиране

3.Изходни данни за проектиране от експлоатационните дружества за присъединяване към мрежите на техническата инфраструктура ще се представят допълнително.

ИЗГОТВИЛИ :

1………………………..

Директор на Дирекция “ТСУ”

/инж.Стела Павлова /

2. ……………………….

Главен инженер

/инж. Лили Толева /

3………………………..

Гл.експерт “ТИ”

/инж. Петър Абрашев /